proxectonos/corpus_dominio_legal_administrativo_tmp huggingface dataset:
28/11/2013 | Administración LocalMunicipal
Santiago de Compostela
Área de Servizos Sociais
Notificación de expedientes sancionadores

Ao non ser posible a práctica das notificacións das incoacións dos procedementos sancionadores ós interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que os expedientes dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren conveniente e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co artº 13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 21 de novembro de 2013 O vicesecretario P. D. a xefa de servizo da Área de Benestar Social Decreto da Alcaldía 03/01/2012 Inka Ruiz Cuesta Bouhlal
28/11/2013 | Administración LocalMunicipal
Cee
Anuncio de formalización do contrato administrativo pra realización da obra rehabilitación do pavimento do mercado municipal

a) Organismo: Concello de Cee b) Dependencia que tramita o expediente: Secretaría. c) Número de expediente: 2013/C003/000005 a) Tipo de contrato: contrato de obra b) Descripción do obxecto: “Rehabilitación do pavimento do mercado municipal” c) Lote: – a) Tramitación: ordinaria b) Procedemento: negociado sen publicidade. c) Forma: – 4. Orzamento base de licitación: 95.985,29 € (IVE engadido) a) Data: Acordo Xunta Goberno Local, do 11 de novembro de 2013. b) Contratista: REVESTIMIENTOS MUXIA, S. L. c) Importe de adxudicación: 92.145,88 € IVE incluido. a) Data de formalización: 12 de novembro de 2013 b) Contratista: REVESTIMIENTOS MUXIA, S. L. c) Importe adxudicación: 92.145,88 € IVE incluido. Cee, 20 de novembro de 2013 A alcaldesa, Zaira Rodríguez Pérez
28/11/2013 | Administración LocalMunicipal
Ribeira
Baixa por non renovar a inscrición padronal

D E C R E T O: Baixa estranxeiros por non renovar a inscrición padronal. Ref: estatística./secretaría./ a. g. f. De acordo co preceptuado no artigo 16.1, 2º e 3º parágrafos da Lei 7/1985, de 2 de abril, Reguladora das Bases de Réxime Local, que establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, e a caducidade de ditas inscricións no caso de non levarse a cabo dita renovación 1º.- Declarar a baixa por caducidade da inscrición padronal neste Concello, por non renovar dita inscrición no prazo de dous anos, das seguintes persoas e nas datas que se indican: 2º.- Publica a presente resolución no B. O. P., aos efectos de dar coñecemento da mesma aos interesados. Riveira, 19 de novembro de 2013 A alcaldesa acctal., O secretario xeral acctal., (decreto de data 18/11/2013) Dou fe, (decreto de data 21/06/2013) Asdo./ Mª Dolores Elorduy Callón Asdo./ José Martínez De Llano Orosa
28/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42667. Peche de parcela

Caridad Formoso Antón, con DNI XXXXXXXXX e enderezo Avd. de Galiciaa nº 79 - 1º, solicita de Augas de Galicia a autorización de obras no lugar de A Ierma, parroquia de As Pontes (Santa María), Concello de Pontes de García Rodríguez (As) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42667. As obras solicitadas consisten no peche de parcela mediante bloques de formigón prefabricado, postes e malla metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontes de García Rodríguez (As) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de novembro de 2013 O xefe do servizo territorial Antonio López Grueiro
28/11/2013 | Administración LocalMunicipal
Ferrol
Intervención
Aprobación inicial do Orzamento xeral do Concello de Ferrol para o exercicio 2014

O Pleno do Concello de Ferrol en sesión de data 26 de novembro de 2013 aprobou inicialmente o orzamento xeral da corporación para o exercicio económico de 2014 así como o cadro de persoal; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada lei, respecto do orzamento, e no artigo 90 da Lei 7/85, do 2 de abril, reguladora das bases de réxime local, respecto dos cadros de persoal. En consecuencia e en virtude do preceptuado no artigo 169.1. do TRLRFL, o orzamento xeral inicialmente aprobado, xunto cos seus anexos, os cadros de persoal e a correspondente documentación permanecerán expostos ao público. Todos os interesados aos que se refire o artigo 170 TRLRFL, poderán examinar a documentación e presentar reclamacións ante o Pleno: Lugar onde examinar a documentación: Departamento de Intervención. Enderezo: Praza de Armas s/n. Ferrol. Prazo de exposición ao público para o exame e para a presentación de reclamacións: quince días hábiles, que se contarán a partir da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o prazo de exposición ao público non se presentaran reclamacións. En caso contrario, o Pleno disporá dun mes contado a partir do día seguinte ao que remate o de exposición ao público para resolvelas. Ferrol, 26 de novembro de 2013 O alcalde-presidente José Manuel Rey Varela
28/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42559. Muro de contención

Manuel Ángel Costa Pasandín, con DNI XXXXXXXXX e enderezo rúa Rafael Alberti nº 23-5º C, solicita de Augas de Galicia a autorización de obras no lugar de Trasín, parroquia de Mosteirón (San Nicolao), Concello de Sada (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42559. As obras solicitadas consisten na construción dun muro de contención de pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sada ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de novembro de 2013 O xefe do servizo territorial Antonio López Grueiro
28/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 15 de outubro de 2013, da Xefatura Territorial da Coruña, pola que se autoriza e se aproba o proxecto de execución da instalación eléctrica no Concello de Laxe. (Expediente IN407A 2009/504) Resolución do 15 de outubro de 2013, da Xefatura Territorial da Coruña, pola que se autoriza e se aproba o proxecto de execución da instalación eléctrica no Concello de Laxe. (Expediente IN407A 2009/504)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Foxo S. L. Enderezo social: c/ Torelo, 15.-15129 Vimianzo Denominación: CTI. RBT. Torrejallones Situación: concello de Laxe Características Técnicas: Centro de transformación tipo intemperie de 100 kVA 20 kV- B2, instalado en apoio da LMT aérea existente e acondicionamento da RBT, o novo tranformador en Torrejallones. Concello de Laxe. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 15 de outubro de 2013 A xefa territorial Susana Vázquez Romero
28/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 14 de novembro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no Concello de Muros (Expediente IN407A 184/2013) Resolución do 14 de novembro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica no Concello de Muros (Expediente IN407A 184/2013)

Para os efectos previstos na Lei 54/1997, do 27 de novembro (BOE nº 285), do sector eléctrico, e no título VII do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: LMTS, CT rúa San francisco, 28. Situación: Concello de Muros. Liña de media tensión soterrada (LMTS) a 20 kV, cunha lonxitude de 180 m, con condutor tipo RHZ1-2 OL-12/20 kV.3(1X240) mm² Al, coa orixe en arqueta existente na LMTS MU0804 Louro no tramo ao CT Sahorta (expediente IN407A 2002/202), e final en cela de liña do CT Sahorta, unha vez entre e saía do centro de transformación proxectado con acceso desde a rúa Sahorta de Abaixo. Centro de transformación (CT) non prefabricado, con transformador de potencia de 250 kVA., e unha relación de transformación de 20/0,400-0,230 kV. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2º andar, 15071 A Coruña, no prazo de vinte días, a partir da última publicación. A Coruña, 14 de novembro de 2013 Susana Vázquez Romero Xefa territorial da Coruña
28/11/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.42997. Rehabilitación dunha vivenda

Inocencio Pérez González, con DNI XXXXXXXXX e enderezo rúa María Callas 4-1º B Pastoriza, solicita de Augas de Galicia a autorización de obras no lugar de rúa San Lois, parroquia de Ardaña (Santa María), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42997. As obras solicitadas consisten na rehabilitación dunha vivenda, sendo a obras a realizar: retranqueo de peche frontal, placa no teito do garaxe, cámara de illamento do fin de semana, colocación de tella na cuberta, pavimentación do porche existente e reforzo do murete de contención. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de novembro de 2013 O xefe do servizo territorial Antonio López Grueiro
28/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 18 de novembro de 2013 da Xefatura Territorial da Coruña pola que se autoriza e se aproba o proxecto de execución da instalación eléctrica no Concello de Touro (expediente IN407A 2013/105) Resolución do 18 de novembro de 2013 da Xefatura Territorial da Coruña pola que se autoriza e se aproba o proxecto de execución da instalación eléctrica no Concello de Touro (expediente IN407A 2013/105)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: U. D. E. S. A. Enderezo social: Rúa José Angel Valente, 17, bajo, local 62.-15706 Santiago Denominación: Centro de Seccionamento e manobra Xesteira Situación: concello de Touro Liña eléctrica de media tensión subterránea a 20 kV., cunha lonxitude de 0,209 km., coa orixe en paso aéreo subterráneo a realizar en apoio existente no CT Intemperie (particular) Brezo Valentinas Baka Contonente en condutor RHZ1-2OL-12/20 kV, (1x240 Al), e final no C. S. proxectado. Liña eléctrica de media tensión subterránea a 20 kV., cunha lonxitude de 0,039 km., coa orixe en paso aéreo subterráneo a realizar en apoio existente de celosía nº77 da LMT FIGUEROA-MILLARES en condutor RHZ1-2OL-12/20 kV, (1x240 Al), e final no C. S. proxectado. Centro de seccionamento en edificio prefabiracado con tres celas de liña en SF6. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 18 de novembro de 2013 A xefa territorial Susana Vázquez Romero
28/11/2013 | Administración LocalMunicipal
Fisterra
Delegación da Alcaldía en favor de Santiago Insua Esmorís-Recamán primeiro tenente de alcalde da Corporación por viaxe oficial durante os días 20 a 24 de novembro de 2013 ambos inclusives

De conformidade co previsto no Art.44-2 do regulamento de Organización, funcionamento e réxime xurídico das entidades locais, faise público que mediante Resolución do 14 de novembro de 2013 delégase, por ausencia deste titular, as funcións da Alcaldía en favor do Julian Javier Gaibar Katona, Santiago Insua Esmorís-Recamán.- Fisterra, a 14 de novembro de 2013 O ALCALDE, José Manuel Traba Fernández.-
28/11/2013 | Administración LocalMunicipal
Cee
Anuncio de formalización do contrato administrativo para a realización da obra saneamento e pavimentación en Toba

a) Organismo: Concello de Cee b) Dependencia que tramita o expediente: Secretaría. c) Número de expediente: 2013/C003/000002 a) Tipo de contrato: contrato de obra b) Descripción do obxecto: “SANEAMENTO E PAVIMENTACIÓN EN TOBA” c) Lote: – d) Boletín ou diario oficial e data de publicación do anuncio de licitación: Boletín Oficial da Provincia núm.61 de data 1 de abril de 2013. a) Tramitación: ordinaria b) Procedemento: negociado sen publicidade obrigatoria por razón da contía. c) Forma: – 4. Orzamento base de licitación: 39.712,79 € (IVE engadido) a) Data: Acordo Xunta Goberno Local, do 30 de outubro de 2013. b) Contratista: CONSTRUCCIONES HUGO VICTOR DE ROSENDE LLAMBRICH, S. L. c) Importe de adxudicación: 30.114,21 € IVE incluido. a) Data de formalización: 13 de novembro de 2013 b) Contratista: CONSTRUCCIONES PONCIANO NIETO, S. L. c) Importe adxudicación: 30.114,21 € IVE incluido. Cee, 20 de novembro de 2013 A alcaldesa, Zaira Rodríguez Pérez
28/11/2013 | Administración LocalMunicipal
Cee
Nomeamento concelleira delegada de Cultura

RESOLUCIÓN DA SEÑORA ALCALDESA DONA ZAIRA RODRÍGUEZ PÉREZ Cee, o 19 de NOVEMBRO de 2013. En virtude das facultades que me confire o artigo 43.3 do RD 2568/1986 de 28 de novembro polo que se aproba o Regulamento de organización, funcionamento e réxime xurídico das Entidades Locais, 1º.- Nomear á concelleira Dona MARIA ISABEL FERNÁNDEZ DURÁN, Concelleira Delegada de Cultura, educación e deportes, coa facultade de dirixir e xestionar en xeral os seguintes servizos: - Actividade cultural do Concello e xestión dos servizos dependentes de cultura: escola de música, biblioteca, escola de teatro etc. - Xestión das infraestruturas culturais do Concello: casa da cultura, salón de actos do concello, escola de música, casas da cultura das parroquias. - Actividade deportiva do Concello. - Xestión das infraestruturas deportivas do Concello: campo de fútbol, pavillóns polideportivos de Cee e Brens, pistas polideportivas das parroquias, piscina municipal. - Actividades educativas do Concello e xestións coas administracións educativas. - En xeral os relacionados coas áreas ou materias que se delegue, comportará tanto a facultade de dirección da Área correspondente, como a súa xestión, incluida a sinatura de cantos documentos de trámite ou definitivos, incluídas as propostas de resolución e os decretos, presidencia da comisión informativa que sexan necesarios para a execución da citada delegación.2º.- Que se dea traslado da presente resolución ó interesado, para aceptación. No caso de que non se acepte expresamente, no prazo de tres días hábiles contados dende a presente resolución, entenderase aceptada a mesma.3º.- Que a presente resolución se publique no Boletín Oficial da Provincia e no Taboleiro de Anuncios da Casa do Concello, e se dea conta ao Pleno da Corporación. Mándao e asina a Sra. alcaldesa, constando a firma Secretaria aos únicos efectos de dar fe pública e recoñecemento de firma. A SRA. ALCALDESA A SECRETARIA Asdo. Dona Priscila Maria Farnell Santaengracia Asdo. Rocío Hermida Cancela
28/11/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (S-29/2013)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-29/2013 2. Obxecto do contrato: Subministración de diversas licencias Microsoft no ámbito de servidores e postos de usuario.3. Tramitación: ordinaria. Procedemento: aberto.4. Orzamento base de licitación: 178.656,50 € (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: suministros@aytolacoruna. es. d) Enderezo: Praza de María Pita, 1-2º. 7. Requisitos específicos do contratista: Véxase prego de cláusulas administrativas.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 20 de novembro de 2013 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
20/11/2013 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación definitiva do expediente M2/2013 modificativo do orzamento de 2013

O Excmo. Concello Pleno, en sesión ordinaria realizada o día 18 de novembro de 2013, aprobou definitivamente o expediente M2/2013 de concesión de créditos extraordinarios, suplementos de crédito, transferencias de crédito, baixas por anulación de créditos, modificación dos Anexos de Investimentos e de Transferencias e recoñecemento extraxudicial de obrigas. O expediente foi aprobado inicialmente polo Pleno en sesión do 8 de outubro de 2013 e sometido a exposición pública para reclamacións durante o prazo de quince días, mediante anuncio publicado no BOP número 193, de 10 de outubro. Durante o citado prazo, presentáronse dúas reclamacións contra el, segundo resulta da certificación expedida polo Secretario Xeral do Pleno. Segundo o disposto no art.169.3, en relación co 177.2 e o 179.4, todos do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL), e o 49 do RD 500/90, do 20 de abril, publícase o resumo por capítulos do Orzamento, incorporando as modificacións: Publícase para xeral coñecemento. Faise constar que contra a aprobación definitiva poderá interpoñerse directamente recurso contencioso-administrativo segundo o teor do establecido no artigo 171 do TRLRFL, que se presentará ante a Sala correspondente do Tribunal Superior de Xustiza de Galicia no prazo de dous meses. O prazo contarase dende o día da publicación deste anuncio. Poderá interpoñerse calquera outro recurso que se estime procedente. A Coruña, 18 de novembro de 2013 Director Xeral de Facenda e Administración Pública Maria Fernanda Raj Kumar Ben Khadija Ivañez
20/11/2013 | Administración LocalMunicipal
Cambre
Expedientes de baixa de oficio no padrón municipal de habitantes (menores)

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan, sen que estas puideran efectuarse, de acordo co establecido nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, publícase este anuncio no Boletín Oficial da Provincia facendo constar que, durante o prazo de quince días a contar desde o seguinte á súa publicación, os representantes legais dos interesados poderán comparecer no Departamento de Estatística, sito na rúa Adro n.º 1, Cambre, para o coñecemento e constancia do contido íntegro do expediente e, no seu caso, formular as alegacións e xustificacións que se estimen oportunas ou interpoñer os recursos procedentes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 11 de novembro de 2013 O alcalde Manuel Rivas Caridad
20/11/2013 | Administración LocalMunicipal
Noia
Secretaría
Anuncio de aprobación das bases técnicas e administrativas que rexerán o procedemento para obter a autorización para instalación de postos de venda de todo tipo de flor

ANUNCIO Por resolución de alcaldía número 4143/2013, asinada o día 13 de novembro de 2013, aprobáronse as bases técnicas e administrativas que rexerán o procedemento para obter a autorización para a instalación de 2 postos de venda de todo tipo de flor (solta ou en centros) no mercado ambulante do Concello de Noia, mediante o procedemento de concorrencia competitiva. Por medio deste anuncio dáse a coñecer a licitación conforme as seguintes características: 1.–Entidade adxudicataria. a) Organismo: Concello de Noia. b) Dependencia que tramita o expediente: Secretaría municipal.2.–Obxecto do contrato. a) Descrición do obxecto: o obxecto do presente contrato é o outorgamento de autorizacións para a instalación de 2 postos de venda de todo tipo de flor (solta ou en centros) no mercado ambulante do Concello de Noia, mediante o procedemento de concorrencia competitiva, de acordo coa Ordenanza reguladora do mercado ambulante do Concello de Noia.3.–Procedemento. a) Tramitación: ordinaria. b) Procedemento: aberto.4.–Tipo de licitación. Os titulares das autorizacións para a ocupación do terreo público estarán obrigados a satisfacer como tipo de licitación que servirá de base á poxa pública, a taxa prevista na Ordenanza fiscal número 11, reguladora da taxa pola utilización privativa do dominio público local e a prestación de outros servizos (artigo 7. c): A obriga de pagamento da taxa nace no momento da adxudicación dos postos obxecto da presente licitación.5.–Obtención de documentación e información. a) Entidade: Concello de Noia. Secretaría municipal. b) Domicilio: Rosalía de Castro, 2.15200 Noia. c) Teléfono 981 842 100 d) Fax 981 821 741 e) perfil do contratante do concello (http://www.noia.es/perfil/index.html). 7.–Requisitos específicos do contratista. a) Outros requisitos: os sinalados nas bases técnicas e administrativas.8.–Presentación de ofertas ou das solicitudes de participación. a) Data límite de presentación: 10 días naturais, contados dende a publicación do anuncio de licitación no Boletín Oficial da Provincia da Coruña. b) Documentación que hai que presentar: a que figura na cláusula sétima e sexta das bases técnicas e administrativas. c) Lugar de presentación: Rexistro Xeral do Concello de Noia, en horario das 9 ás 14 horas (de luns a venres). No suposto de que o último día de presentación das proposicións coincidise en sábado ou festivo, prorrogarase ó seguinte día hábil.9.–Apertura da oferta económica. O acto de apertura do sobre B será público o terceiro día hábil posterior ao remate de presentación de ofertas ou, no caso, de emenda da documentación ao día hábil seguinte ao da súa presentación, no salón de plenos da Casa Consistorial, ás doce horas.10.–Outras informacións: as que se recollen nas bases técnicas e administrativas. Noia, 13 de novembro de 2013. O alcalde-presidente Asdo.: Rafael García Guerrero
20/11/2013 | Administración LocalProvincial
Deputación Provincial da Coruña
Tesourería
Citación para notificación, por comparecencia de requirimentos

Sendo tentada infructuosamente, polo menos en dúas ocasións, a notificación individualizada dos requirimentos aos interesados que se relacionan mais abaixo, ao amparo do disposto no artigo 112.2 da Lei 58/2003, de 17 de decembro, Xeral Tributaria, efectúase a presente citación. Os interesados ou os seus representantes deberán comparecer, debidamente acreditados, para ser notificados do devandito acto administrativo, nalgunha das seguintes oficinas de atención ao público: Transcorrido o prazo de quince días naturais, contados dende o seguinte ao da publicación deste edicto no Boletín Oficial da Provincia, sen que compareza o interesado ou o seu representante, a notificación entenderase producida, para todos os efectos legais, o día seguinte ao do vencemento do prazo sinalado. A Coruña, a 7 de novembro de 2013 A Vicetesoureira Maria Clemencia Castroda Toth
20/11/2013 | Administración LocalMunicipal
A Coruña
Hacienda y Administración Pública
Oficina Presupuestaria
Aprobación inicial do orzamento xeral da Corporación para o exercicio 2014

O Pleno do Concello da Coruña aprobou inicialmente o orzamento xeral da corporación para o exercicio económico de 2014, na sesión ordinaria realizada o día 18 de novembro. Este orzamento xeral está integrado polo orzamento do Concello, o do Instituto Municipal Coruña Espectáculos (IMCE) e as previsións de ingresos e gastos da Empresa Municipal de Aguas de La Coruña, SA (EMALCSA) e da Empresa Municipal Vivienda, Servicios y Actividades, SA (EMVSA). Así mesmo, aprobou inicialmente os cadros de persoal de todos os postos de traballo do Concello e do IMCE e as bases de execución dos seus respectivos orzamentos; todo isto de conformidade co disposto no capítulo primeiro do título VI do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), e no capítulo primeiro do Real decreto 500/90, do 20 de abril, que desenvolve a citada lei, respecto do orzamento, e no artigo 90 da Lei 7/85, do 2 de abril, reguladora das bases do réxime local, respecto dos cadros de persoal. En consecuencia e en virtude do preceptuado no artigo 169.1 do TRLRFL, o orzamento xeral inicialmente aprobado, xunto coas bases de execución, os cadros de persoal e a súa correspondente documentación permaneceránlle expostos ao público. Todos os interesados aos que se refire o artigo 170 do TRLRFL, poderán examinar a documentación e presentar reclamacións ante o Pleno: Lugar onde se pode examinar a documentación: Servizo de Orzamentos e estudos económicos. Enderezo: Rúa da Franxa, 20-22, ático. A Coruña Prazo de exposición pública para o exame e para a presentación de reclamacións: quince días hábiles, que se contarán a partir do día seguinte ao da publicación deste anuncio no Boletín Oficial da Provincia. O orzamento xeral e os cadros de persoal consideraranse definitivamente aprobados se durante o citado prazo non se presentan reclamacións. En caso contrario, o Pleno disporá dun prazo dun mes contado a partir do día seguinte ao que remate o de exposición ao público para resolvelas. Consideraranse denegadas as reclamacións, en calquera caso, se non se resolvesen no acto de aprobación definitiva. A Coruña, 18 de novembro de 2013. O Director de Facenda e Administración Pública Asdo.: Martín González Rodríguez
20/11/2013 | Administración LocalMunicipal
Narón
Departamento de Obras e Urbanismo
Notificación por comparecencia dos expedientes CT-20/2013 e LPU-18/2012

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase aos interesados que se sinalan no anexo para ser notificados por comparecencia. O acto de transmisión de titularidade da licenza de apertura foi adoptado pola Alcaldía deste Concello o día 30/09/2013, mentres que a subsanación de defectos foi asinada polo secretario xeral o día 02/10/2012. A comparecencia deberá efectuarse no prazo de dez días contados dende o seguinte ao da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte ao do vencemento do prazo sinalado para comparecer. Narón, 13 de novembro de 2013. O alcalde José M. Blanco Suárez ANEXO
20/11/2013 | Administración LocalMunicipal
Cambre
Expedientes de baixa de oficio no padrón municipal de habitantes

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan, sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 11 de novembro de 2013. O alcalde Manuel Rivas Caridad
20/11/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación da asistencia técnica para a realización de tareas de apoyo (cursos de formación) “Plan Director del Comercio para las Comarcas de Muros-Noia-A Barbanza y O Sar” GDR-25Contratación da asistencia técnica para a realización de tareas de apoyo (cursos de formación) “Plan Director del Comercio para las Comarcas de Muros-Noia-A Barbanza y O Sar” GDR-25

a) ORGANISMO: Excma. Deputación Provincial de A Coruña. b) DEPENDENCIA QUE TRAMITA O EXPEDIENTE: Contratación.2. OBXECTO DO CONTRATO: CONTRATACION DA ASISTENCIA TÉCNICA PARA A REALIZACION DE TAREAS DE APOYO (CURSOS DE FORMACION) “PLAN DIRECTOR DEL COMERCIO PARA LAS COMARCAS DE MUROS-NOIA-A BARBANZA Y O SAR” GDR-25 El plazo de ejecución del contrato será de 3 meses a partir de la firma del contrato. a) Tramitación: ORDINARIO b) Procedemento: ABERTO c) Forma: PROCEDEMENTO ABERTO CON MULTIPLICIDADE DE CRITERIOS DE VALORACION 36.058,00 (IVE engadido). Non se esixe 5% do prezo de adxudicación IVE excluido a) Clasificación: non se esixen b) Outros requisitos: non se esixen. a) Data límite de presentación de ofertas: nas horas de oficina de 9.00 a 13.00 horas dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no perfil do contratante (www.dicoruna.es) b) Presentarase en 3 sobre pechados A.- SOBRE A.- Subtitulado “Documentación”. Conterá a documentación esixida na cláusula 12ª do Prego de cláusulas administrativas e técnicas particulares B).- Sobre B.- Subtitulado “Referencias Técnicas”. Conterá a documentación esixida na cláusula 12ª do Prego de cláusulas administrativas e técnicas particulares C).- Sobre C.- Subtitulado “Oferta económica” Conterán a oferta economica axustada ao modelo da cláusula 12ª do Prego de cláusulas administrativas e técnicas particulares Os gastos correspondentes aos anuncios da licitación serán por conta do adxudicatario. A Coruña, a 14 de novembro de 2013 O PRESIDENTE O SECRETARIO Asdo. DIEGO CALVO POUSO Asdo. JOSE LUIS ALMAU SUPERVIA
20/11/2013 | Administración LocalProvincial
Deputación Provincial da Coruña
Tesourería
Citación para notificación por comparencia de liquidacións tributarias (Bopliq 111680)

EDICTO Citación para notificación por comparecencia de liquidacións tributarias De conformidade co que estabelece o art.112 da Lei 58/2003, do 17 de decembro, xeral tributaria, non sendo posíbel notificarlles persoalmente os actos administrativos que se indican, a pesar dos intentos realizados, cítase aos obrigados tributarios que se relacionan para que, no prazo de 15 días naturais, contados dende o seguinte ao de publicación deste edicto no Boletín Oficial da Provincia, comparezan persoalmente ou mediante representante debidamente acreditado nas oficinas dos servizos tributarios da Deputación da Coruña para o efecto de practicarlles as correspondentes notificacións. Oficinas dos servizos tributarios da Deputación da Coruña: Oficina Central: rúa Archer Milton Huntington, 17. CP 15071 - A Coruña. Horario: de 9.00 a 14.00 horas, de luns a venres. Teléfono 900132204 (chamada gratuíta). Fax 981080090. Correo electrónico: atencion. tributaria@dicoruna. es. Arzúa: rúa Padre Pardo, s/n; CP 15810. Horario: mércores e venres, de 9.30 a 14.00 horas. Teléfono 981500977. Fax 981500977. Correo electrónico: zona3@dicoruna. es. Betanzos: rúa Pintor Seijo Rubio, n.º 8, local 5; CP 15300. Horario: de 9.00 a 14.00 horas, de luns a venres. Teléfono 981771835. Fax 981774131. Correo electrónico: zona2@dicoruna. es Corcubión: praza de José Carrera, 1 (Casa do Concello); CP 15130. Horario: de 9.00 a 14.00 horas, de luns a venres. Teléfono 981746811.:00 981745583. Correo electrónico: zona4@dicoruna. es. A Coruña: rúa Archer Milton Huntington, 24; CP 15011. Horario: de 9.00 a 14.00 horas, de luns a venres. Teléfono 981080214. Fax 981080093. Correo electrónico: zona1@dicoruna. es. Ferrol: rúa Naturalista López Seoane, s/n (polígono de Esteiro); CP 15403. Horario: de 9.00 a 14.00 horas, de luns a venres. Teléfono 981355795. Fax 981356554. Correo electrónico: zona2@dicoruna. es. Narón: Praza do Concello, s/n (Xuvia); CP 15570:. Horario: luns, mércores e venres, de 9.30 a 14.00 horas. Teléfono 981397083. Fax 981397084. Correo electrónico: zona2@dicoruna. es. Negreira: rúa de Castelao, s/n (antigo Instituto de EM); CP 15830. Horario: de 9.00 a 14.00 horas, os luns, mércores e venres. Teléfono 981885452. Fax 981885627. Correo electrónico: zona4@dicoruna. es. Ordes: rúa Nova, 23; CP 15680. Horario: mércores e venres, de 9.30 a 14.00 horas. Teléfono 981681836. Fax 981681836. Correo electrónico: zona1@dicoruna. es. Ortigueira: rúa General Franco, 39; CP 15330. Horario: martes e xoves, de 9.30 a 14.00 horas. Teléfono 981400102. Fax 981400440. Correo electrónico: zona2@dicoruna. es. Ribeira: rúa Miguel Rodríguez Bautista, 42; CP 15960. Horario: Martes e xoves de 9.00 a 14.00 horas. Teléfono 981874263. Fax 981874535. Correo electrónico: zona3@dicoruna. es. Santiago: rúa Fernando III, 9; CP 15706. Horario: de 9.00 a 14.00 horas, de luns a venres. Teléfono 981599966. Fax 981599934. Correo electrónico: zona3@dicoruna. es. En A Coruña, a 7 novembro de 2013. A vicetesoureira Asdo.: Ana M.ª Fernández Rodríguez
20/11/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de resolucións ditadas en expedientes de devolución de ingresos indebidos

EDICTO EDICTO DE CITACIÓN PARA A NOTIFICACIÓN DE RESOLUCIÓNS DITADAS EN EXPEDIENTES DE DEVOLUCIÓN DE INGRESOS INDEBIDOS D. Emilio Álvarez Fachado, xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/03, do 17 de decembro, xeral tributaria, a través do presente edicto e de conformidade co que dispón a devandita norma, cítaselles para ser notificados, mediante comparecencia, durante o prazo e no lugar que logo se dirá, das resolucións ditadas nos expedientes de devolución de ingresos indebidos que lles afectan, os cales foron resoltos en base aos motivos que se fan constar nos expedientes de referencia: Prazo de comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Olficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. A Coruña, 13 de novembro de 2013. O XEFE DO DEPARTAMENTO DE RECADACIÓN Asdo.: Emilio A. Álvarez Fachado
20/11/2013 | Administración LocalMunicipal
Boqueixón
Modificación RPT e cadro de persoal

No Pleno da Corporación, en sesión ordinaria que tivo lugar o 13 de novembro de 2013, acordouse modificar a relación de postos de traballo e o cadro de persoal, tal e como a continuación se sinala: 1. Modificar a relación de postos de traballo e o cadro de persoal no senso de suprimir o seguinte posto de traballo: 2. Modificar a relación de postos de traballo no senso de suprimir o seguinte posto: Dito acordo publícase co fin de que os interesados poidan presentar o recurso de reposición no prazo dun mes, a partir do seguinte o da publicación deste anuncio no BOP Boqueixón, 18 de novembro de 2013 A alcaldesa accidental Raquel García Fraga
20/11/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimiento de documentación en expediente de devolución de ingresos indebidos

EDICTO EDICTO DE CITACIÓN PARA A NOTIFICACIÓN DE REQUIRIMIENTO DE DOCUMENTACIÓN EN EXPEDIENTE DE DEVOLUCIÓN DE INGRESOS INDEBIDOS D. Emilio Álvarez Fachado, xefe do Departamento de Recadación do Excmo. Concello da Coruña, FAI SABER; Que, unha vez que se intentou, sen resultado positivo, practicarlles a notificación persoal aos contribuíntes que se relacionan, ou aos seus representantes, nos termos do art.112 da Lei 58/03, do 17 de decembro, xeral tributaria, a través do presente escrito e de conformidade co que dispón a dita norma, cítaselles para seren notificados, mediante comparecencia, durante o prazo e no lugar que logo se dirá, do requirimento de documentación para expediente de devolución de ingresos indebidos emitido no curso do expediente que se indica: Prazo de comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase pruducida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación Municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00 horas, de luns a venres. A Coruña, 13 de novembro de 2013. O XEFE DO DEPARTAMENTO DE RECADACIÓN Asdo.: Emilio A. Álvarez Fachado
20/11/2013 | Administración LocalMunicipal
Lousame
Delegación sinatura Alcaldía en certificados

De conformidade co artigo 16 da Lei 30/1992, de 26 de novembro, de réxime xurídico das administracións públicas e do procedemento administrativo común (LRJPAC), que establece que: Os titulares dos órganos administrativos poderán, en materia da súa propia competencia, delegar a sinatura das súas resolucións e actos administrativos ós titulares dos órganos ou unidades administrativas que deles dependan, dentro dos límites sinalados no artigo 13. A delegación de sinatura non alterará a competencia do órgano delegante e para a súa validez non será necesaria a súa publicación. Nas resolucións e actos que se asinen por delegación farase constar a autoridade de procedencia. Non caberá a delegación de sinatura nas resolucións de carácter sancionador.” Ó abeiro, e nos termos de tales disposicións, e de cara a obter unha maior axilidade no desenvolvemento da vida administrativa municipal, PRIMEIRO.- Delegar a sinatura de Alcaldía para os certificados municipais de empadroamento na primeira tenente de alcalde deste Concello, e concelleira de protección civil, medioambiente, educación, alumeados e telecomunicacións, relacións veciñais, e persoal, Dona Diandra Maria Orcajada Garrigolas, sen que esta delegación supoña transferencia do exercicio da competencia. SEGUNDO.- Nos actos que se asinen por delegación constará a autoridade de procedencia, como se indica a seguir: “A alcaldesa, (Delegación de sinatura, Resolución da Alcaldía de data 05.11.2013), primeira tenente de alcalde, Mª José Maroñas Sóñora.” TERCEIRO.- En caso da ausencia, vacante, enfermidade ou calquera outro impedimento da primeira tenente de alcalde, esta Alcaldía asumirá directa e automaticamente a sinatura delegada, como titular orixinario da mesma, entendéndose para estes efectos exercitada a potestade de avocación, baseándose na presente resolución, sen necesidade de nova resolución expresa neste sentido. CUARTO.- Da presente resolución darase coñecemento ó Pleno na primeira sesión que teña lugar, notificándose ademais persoalmente á concelleira designada, e publicarase no Boletín Oficial da Provincia da Coruña, sen prexuízo da súa efectividade dende o día seguinte ó da presente Resolución. Lousame, 5 de novembro de 2013. Asdo.: Dona Mª Teresa Villaverde Pais, alcaldesa.